kardosdrur/scandi-wiki huggingface dataset:
Neustrelitz

Neustrelitz (IPA nɔʏˈʃtʁeːlɪts) er en by og kommune i det nordøstlige Tyskland, beliggende under Landkreis Mecklenburgische Seenplatte i delstaten Mecklenburg-Vorpommern. Indtil 2011 var den administrationsby i den nu nedlagte Landkreis Mecklenburg-Strelitz.

Geografi 
Neustrelitz er beliggende midt i det skov- og sørige Mecklenburgischen Seenplatte ved Zierker See, der via Kammerkanal og Woblitzsee er forbundet med Oberen Havel-Wasserstraße. I, og i nærheden af byen, ligger flere større og mindre søer: Glambecker See, Zierker See, Großer Fürstenseer See, Langer See, Krebssee og Domjüchsee.

Historie 
Strelitz er kendt fra og med 1278. I det 17. århundrede var Strelitz en del af hertugdømmet Mecklenburg-Güstrow til den sidste hertugs død i 1695. Derefter blev den en del af det nye hertugdømme Mecklenburg-Strelitz i (1701).

I 1712 brændte slottet Strelitz. Derefter boede hertugen og hans familie på et jagtslot ved Zierker See nordvest for Strelitz, og der opstod en ny by "Neustrelitz" omkring det. Den blev officiel hovedstad i Mecklenburg-Strelitz i 1736.

Neustrelitz beholdt hertugsædet indtil 1918 og var hovedstad i Freistaat Mecklenburg-Strelitz under Weimarrepublikken fra 1918 til 1933. I 1934 blev det forenet med Mecklenburg-Schwerin i naziregion/Gau Mecklenburg.

Den gamle by Strelitz fortsatte med at eksistere efter branden i 1712; den var en lille landsby og blev en bydel i Neustrelitz i 1931.

Seværdigheder 
Byens centrum er karakterisereret af barokarkitektur. Centrum er Marktplatz (markedspladsen), med Stadtkirche (byens kirke), bygget 1768-1778 overfor den Rathaus/rådhuset bygget i 1841 af Friedrich W. Buttel, en elev af Karl Friedrich Schinkel.

Barokslottet blev ødelagt i 1945, men parken(Schloßgarten) eksisterer stadig med sit 18-hundredetals Orangerie, slotskirken Schloßkirche bygget 1855-1859 i engelsk nygotik, det nyklassicistisk Hebetempel, og Louisetemplet bygget i 1891 som gravminde for dronning Louise af Preussen, født som prinsesse af Mecklenburg-Strelitz.

Eksterne kilder/henvisninger 

Kommuner i Mecklenburg-Vorpommern
Byer i Kreis Mecklenburgische Seenplatte
Rutebil

En rutebil er en bus, der indgår i den kollektive trafik, typisk mellem byerne – i modsætning til bybussen, der kører i den enkelte by.

I en række danske byer har bybus- og rutebilsdriften været adskilt – således kørte DSB i en årrække rutebil mellem forskellige byer over hele landet.

Danmarks første rutebil kørte mellen Nysted og Nykøbing Falster fra 1903 til 1906.

Se også 

Busser
Kollektiv trafik
The Big Bopper

Jiles Perry Richardson Jr. (24. oktober 1930 – 3. februar 1959), bedst kendt som The Big Bopper, var en amerikansk sanger. 

I starten af 1959 rejste The Big Bopper rundt i Midtvesten i en stor showturne med andre af rockens store navne, der hjalp hinanden. Buddy Holly og hans orkester The Crickets spillede også, sammen med blandt andet Ritchie Valens. Egentlig kørte showet rundt i et par busser, men Buddy Holly blev træt af de sure busture og hyrede 2. februar et lille fly til sig selv og et par af medlemmerne af The Crickets, bl.a. Waylon Jennings. Meningen var, at de kunne komme hurtigere og mere behageligt frem til næste spillested. Efter aftenens optræden havde Valens og The Big Bopper, der var lidt småsyg, fået snakket sig til to af pladserne i flyet, der lettede kort efter midnat.

Flyet styrtede efter 4 minutters flyvning ned på en mark i Clear Lake i Iowa, og piloten og de tre passagerer døde.

The Big Boppers bedst kendte sang blev "Chantilly Lace".

Sangere fra USA
Omkomne ved flyulykker
Houston Texans

Houston Texans er et amerikansk fodboldhold baseret i Houston, Texas, USA. Holdet, der blev oprettet i 2002, har endnu ikke nået Super Bowl.

Eksterne henvisninger 

 

Hold i NFL
Texans
Etableret i 2002
Sport i Texas
München U-Bahn

München U-Bahn er et metrosystem i den tyske by München. Den første strækning åbnede i 1971, forud for de olympiske lege i byen i 1972, og er løbende udvidet siden. Den hører således til blandt Europas nyere metroer. 

I dag består München U-Bahn af 6 linjer der samler sig to og to i tre centrale tunneler gennem centrum. De suppleres af Münchens S-Bahn-system der dækker både forstæder og centrale dele af München.

Metrosystemer
U-Bahn
Jernbanestrækninger i Tyskland
Ledeskruedrejebænk

Ledeskruedrejebænken blev skabt af Henry Maudslay omkring år 1800, for at kunne fremstille hele serier af identiske skruer og møtrikker. Denne var forløber for den moderne drejebænk, som vi kender den med mulighed for at skære f.eks. gevind i en rundstang m.m.

Eksterne henvisninger 
Med billede: sciencemuseum.org.uk: Henry Maudslay's original screw-cutting lathe, c 1800.  Citat: "...This lathe is said to be the first workshop machine on which English engineer, Henry Maudslay (1771-1831) combined a lead-screw and change wheels for reproducing screw threads..."

Vridende værktøj
Håndværk
Paul Weller

Paul Weller (født John William Weller den 25. maj 1958 i Sheerwater nær Woking i England) er en engelsk sangskriver, sanger og guitarist.

Weller var med til at danne gruppen The Jam (1973-1982), der hentede inspiration fra punk og tressergrupper som The Beatles, The Kinks, The Small Faces og The Who. The Jam debuterede med singlen In The City i 1977, som blev fulgt op af en række hitsingler, bl.a. Going Underground, Eton Rifles, Start og A Town Called Malice. Blandt deres album er In the City, All Mod Cons, Setting Sons og Sound Affects. The Jam gav to koncerter i Danmark i 1981 og 1982 og optrådte på dansk tv.

Paul Weller besluttede i 1982, at han ikke ønskede, at The Jam skulle fortsætte. Han dannede i stedet The Style Council sammen med organisten Mick Talbot (født 1959). Sammen med en række andre musikere udgav de en række hitsingler og album, der hentede inspiration fra flere genrer: Northern soul, jazz, rap, pop og senere også klassisk musik. The Style Council havde endvidere en markant politisk profil, idet de i sangtekster og interviews gik til angreb på Margaret Thatchers regering. Blandt singlerne kan nævnes "Speak Like a Child", "Money-Go-Round", "Long Hot Summer" og "Shout to the Top", og blandt deres album Cafe Bleu, Our Favourite Shop og Confessions of a Pop Group. The Style Council optrådte i Danmark på Roskildefestivalen i 1985.

The Style Councils popularitet dalede sidst i 1980'erne, og da deres pladeselskab nægtede at udgive et house-inspireret album i 1989, blev The Style Council opløst.

Paul Weller optrådte herefter i en periode under navnet The Paul Weller Movement og udsendte under det navn singlen "Into Tomorrow" i 1991. Siden har han optrådt og indspillet i eget navn. Med albummet Wild Wood opnåede han i 1993 et markant comeback, og med Stanley Road var han i 1995 tilbage som et af de væsentligste navne i engelsk rockmusik. Han har siden udsendt en række yderligere album, heriblandt 22 Dreams (2008) og Wake Up The Nation (2010), og gennemført talrige turnéer. Paul Weller har optrådt en gang under eget navn i Danmark, på Roskildefestivalen i 1995.

I 2006 blev Paul Weller hædret med en Lifetime Achievement Award ved den årlige uddeling af Brit Awards. I 2010 modtog han en tilsvarende Lifetime Achievement Award ved uddelingen af Ivor Novello Awards.

Paul Weller har en stor og trofast skare af fans, der følger hans koncerter og udgivelser i tykt og tyndt, ikke blot i England, men i resten af verden. I medierne kaldes han ofte the modfather, dels fordi han er inspireret af 1960'ernes mods, dels fordi mange yngre musikere er blevet inspireret af hans musik.

Referencer

Eksterne henvisninger 

 Officiel websted
 

Sangere fra England
Lade

En lade er en bygning, der anvendes af bønder til at opbevare korn og foderstoffer. En lade kan enten være sammenhængende med en stald, hvor der opbevares dyr og maskiner eller være en selvstændig bygning.

Landbrugsbygninger
Devil's Bride

Devil's Bride (악마의 신부, Angmaeui sinbu) er en koreansk etbinds manhwa fra 2001 af Ju-Yeon Rhim. Indholdet gik oprindelig som serie i magasinet Issue 2000-2001 og blev efterfølgende udgivet som bind af forlaget Daiwon. Bindet er ikke oversat til dansk, men er udsendt på tysk af Tokyopop.

Manhwaen er uegnet for børn.

Plot 
Den nystartede privatdetektiv Jeong-Hwan Min får et brev fra søsteren og kostskoleeleven Ji-Yeong med ordene: "Hjælp mig! Djævelen er her." Forklædt som pige går Jeong-Hwan under dække som elev på kostskolen, der viser sig at være mildest talt usædvanlig. Over hundrede piger stræber her efter at blive "Djævelens brud", alt imens de med vekslende held forsøger sig ud i magiens verden såvel som mere almindelige skolebeskæftigelser. Men hvem er denne djævel egentlig, og dækker andre end Jeong-Hwan over mere end som så?

Som en bonus indeholder bindet også den korte manhwa Evergreen, en kærlighedshistorie om outsiderpigen Un-Yeong og "playboyen" Ki-Hyun.

Manhwabind

Anmeldelse 
Da Devil's Bride udkom på tysk blev den anmeldt i magasinet AnimaniA af Sabine Rudert med bl.a. disse ord: "I sit første længere værk indvæver Ju-Yeon Rhim både rørende og vittige motiver (...) Den morsomme læsefornøjelse forekommer ganske vist ofte noget forvirrende men bliver aldrig kedelig."

Eksterne henvisninger 
 Devil's Bride  på Baka-Updates Manga.

Noter 

Manhwa
UCI Continental Circuits

UCI Continental Circuits er en serie landevejscyklings-konkurrencer som arrangeres af UCI. De fem toure (en for hvert kontinent; Europa, Afrika, Oceanien, Asien og Amerika) består af en serie løb hvor forskellige cykelhold konkurrerer regelmæssig. Tourene blev udviklet af UCI for at eksportere landevejscykling til steder udenfor Europa, hvor cykelsporten er mest populær og hvor Grand Tourerne bliver arrangeret.

UCI Continental Circuits er "lillebror" til UCI ProTour, og i ProTour-løbene finder man såkaldte "wild card"-hold, cykelhold fra Kontinental Tourene som bliver inviteret af løbarrangørene til at cykle i hvert enkelt ProTour-løb.

UCI Afrika Tour

Tidligere vindere i UCI Afrika Tour 
Afrika Touren starter i oktober og afsluttes i september året efter

UCI Amerika Tour

Tidligere vindere i UCI Amerika Tour

UCI Asien Tour

Tidligere vindere i UCI Asien Tour

UCI Europa Tour

Tidligere vindere

UCI Oceanien Tour

Tidligere vindere

Referencer

Eksterne links 
 UCI Afrika Tour 
 UCI Amerika Tour 
 UCI Asien Tour 
 UCI Europa Tour 
 UCI Oceanien Tour 

Cykelløb i landevejscykling
Poul Antonsen

Poul Antonsen (7. februar 1931 – 19. december 2007) var en dansk erhvervsmand, politiker og medlem af Folketinget. Han er far til folketingsmedlem Charlotte Antonsen.

Erhvervskarriere 
Han blev cand.polit. i 1958, hvorefter han var ansat i Finansministeriet i tre år. Herefter kom han til Industrirådet. I 1970 blev han direktør for De Danske Provinsbankers Forening og i 1972 direktør i Bryggeriforeningen.

Politikere 
Han var formand for Venstres Studenter 1956-57, redaktør for Liberal Debat 1960-65 og blandt de personer fra denne kreds, der brød med Venstre og stiftede Liberalt Centrum. Han var medlem af Folketinget for Liberalt Centrum 1966-68, men arbejdede for en opløsning af partiet, efter at det i 1968 ikke kom over spærregrænsen. Han vendte tilbage til Venstre og var medlem af hovedbestyrelsen 1973-87.

Deltagelse i Firmaet 
Tidligere rektor for Holstebro Gymnasium, Ole Balslev, stod frem i Jyllands-Posten i 2013 og fortalte om sit medlemskab af Arne Sejrs efterretningstjeneste, Firmaets, Analysegruppe i perioden 1956 til 1960. Analysegruppen havde i alt seks medlemmer, og arbejdet bestod hovedsagelig i at gennemlæse Land og Folk, vurdere artiklernes karakter og sammenholde indholdet med data fra aflytningen af DKP-politikeren Alfred Jensen.

Balslev blev rekrutteret til Firmaet, da han som filologistuderende boede på Nordisk Kollegium i København. Balslev var medlem af Hjemmeværnets Akademisk Skytteforening, og da han en dag dukkede op i uniform, blev det bemærket af medbeboeren Poul Antonsen. Antonsen inviterede Balslev til et møde, og Balslev mødte derfor første gang Arne Sejr i dennes lejlighed på Serridslevvej på Østerbro i efteråret 1956. Balslev bekræfter, at finansieringen af Firmaet i hvert fald kom fra Det Konservative Folkeparti og måske fra Venstre (Antonsens parti) og Socialdemokratiet.

Kilder 
 Berlingske Tidende, 23. december 2007.

Eksterne henvisninger 
 

Tidligere folketingsmedlemmer fra Liberalt Centrum
Politikere fra Venstre
Folketingsmedlemmer i 1960'erne
Erhvervsfolk fra Danmark
Økonomer fra Danmark
Personer i Kraks Blå Bog (afdøde)
Antikommunister fra Danmark
Seth Green

Seth Green (født 8. februar 1974) er en amerikansk skuespiller og TV-producent.

Biografi 
Greens første filmrolle var i A Billion for Boris fra 1984. Han havde også en rolle i Woody Allens Radio Days i 1987, og optrådte i Big Business fra 1988 som Bette Midlers søn. 

Green optrådte i miniserien It, alle tre Austin Powers-film, og Enemy of the State, hvor han havde en cameorolle som computerspecialist. I de sidste år har han haft roller i film som The Italian Job, Rat Race og Scooby Doo 2 - Uhyrerne er løs, hvor han også spillede mod en medspiller fra Buffy, vampyrenes skræk, Sarah Michelle Gellar.

Seth Green har også været med til at lave den populære tv serie Robot Chicken og er kendt for at lægge stemme til blandt andre Chris Griffin i kulttegnefilmen Family Guy.

Eksterne henvisninger 

 

Skuespillere fra USA
Tegnefilmsdubbere fra USA
Stemmer i Family Guy
Bogens Verden

Bogens Verden var Danmarks toneangivende bibliotekstidsskrift, udgivet af Danmarks Biblioteksforening.

Bladets første årgang 1918-1919 blev udgivet af Dansk Biblioteksforening og Studiekredsforeningen.  Kort tid efter blev Dansk Biblioteksforening og foreningen Danmarks Folkebogsamlinger sammensluttet under navnet Danmarks Biblioteksforening, hvor Bogens Verden blev tidsskrift for den nye forening. Det tidligere  biblioteksblad Bogsamlingsbladet (startet 1905) blev lukket ved samme lejlighed, hvorefter Bogens Verden blev det førende bibliotekstidsskrift.

Bladets centrale betydning for  bibliotekernes udvikling blev især tydelig, da Robert L. Hansen i en menneskealder 1926-1959 var redaktør. Robert L. Hansen var centralt placeret og blev senere biblioteksdirektør. Bladet indeholdt stof af aktuel interesse for bibliotekerne, bragte artikler om bibliotekstekniske nyskabelser, anmeldelser af nye biblioteksbygninger og referater fra foreningens møder.  Det bragte også officielle meddelelser fra Statens Bibliotekstilsyn og støttede bibliotekernes bogvalg gennem korte anmeldelser af ny litteratur.

Bogens Verden mistede betydning efter 1969, hvor de menige bibliotekarer meldte sig ud af Danmarks Biblioteksforening og dannede fagforeningen Bibliotekarforbundet. Nye tidsskrifter var med til at sætte dagsordenen, såsom Bibliotek 70, udgivet af Bibliotekarforbundet og DF-Revy, udgivet af Danmarks Forskningsbiblioteksforening. Herefter samlede Bogens Verden ikke længere biblioteksverdenen på samme måde som før. Tidsskriftet blev omlagt. I 1973 ophørte det med at bringe anmeldelser og i 1983 ændrede det karakter til et alment kulturelt tidsskrift, bl.a. med vægt på emner vedr. biblioteker. Fra 1997 ophørte det som medlemsblad og blev herefter udgivet sammen med  Det Kongelige Bibliotek og Danmarks Biblioteksskole. 

I 2001 skiftede bladet endnu en gang karakter til et overvejende litterært tidsskrift med undertitlen Tidsskrift for litteratur og kultur, der orienterede om den nyeste danske og udenlandske skønlitteratur på det danske bogmarked og præsenterede introduktioner til både klassiske og nyere forfatterskaber. Det blev nu udgivet af Det Kongelige Bibliotek og Det Danske Forfatter- og Oversættercenter, Hald,  og udkom fire gange årligt. Det blev redigeret af Bruno Svindborg (ansvh.), Jørn Erslev Andersen og Peter Q. Rannes. Tidsskriftet ophørte med årgang 2011. . 

For at udfylde rollen med et bibliotekstidsskrift og medlemsblad startede Danmarks Biblioteksforening i 1997 et nyt tidsskrift Danmarks Biblioteker med et aktuelt og bibliotekspolitisk orienteret indhold.

Referencer

Tidsskrifter om litteratur
Jordnøddesmør

Jordnøddesmør er et smørepålæg af malede jordnødder, ofte med en tilsats af mindre mængder olie, sukker og husholdningssalt. Jordnøddesmør anvendes som pålæg frem for alt i USA, for eksempel sammen med syltetøj i den klassiske peanut butter and jelly sandwich.

Pålæg
Jordnød
Ventil

Ventil er anordning som anvendes til at regulere gennemstrømningen i et fluidsystem (gas eller væske), sådan at man kan åbne helt, lukke helt eller regulere et trykfald og dermed hastigheden i den strømmende væske eller gas ved et afgrænset punkt i eksempelvis et rørsystem. Forskellige brancher anvender ofte forskellige benævnelser på principielt samme ventiltyper. Ventiler med specielle benævnelser er altid sammensatte konstruktioner af grundlæggende ventiltyper, virksomme trykarealer, mekaniske fjedre og faste eller variable trykreguleringer.

I en firetaktsmotor anvendes ventiler for at regulere gastilførslen. De benævnes så indsugnings- henholdsvis udstødningsventiler og er en form for tallerkenventil.

Ventil er også betegnelse for en vinduestype, fortrinsvis på fartøjer.

Ventiltyper 
 Dumpventil
 Dunlop-ventil
 Ekspansionsventil
 Hydraulisk lås
 Kegleventil
 Kugleventil
 Presta-ventil
 Reguleringsventil
 Retningsventil
 Schrader-ventil
 Shuntventil
 Sikkerhedsventil
 Tallerkenventil
 Tesla-ventil
 Trykbegrænsningsventil
 Udluftningsventil
 Ventil (fartøj)
 Ventil (motordel)
 Vinkelventil

 
Maskinteknik
Fluidmekanik

sk:Ventil (armatúra)
Skaknovelle

Skaknovelle er en novelle skrevet af den verdensberømte østrigske forfatter Stefan Zweig. Novellen handler om mødet mellem verdensmesteren i skak, den fiktive karakter Czenkovic og amatøren Dr. B. 

Stefan Zweig leverer en intens og opslugende beretning om skakduellerne og ikke mindst om de to duellanters baggrund og vidt forskellige indgange til spillet. Et skakspil under en rejse fra New York til Buenos Aires giver hovedkarakteren et flashback til hans tilfangetagelse under Nazi-Tyskland, hvor det eneste han kunne foretage sig var at studere skakåbninger.

Novellen udkom i 1941 med originaltitlen "Schachnovelle". I 1960 udkom filmen Brainwashed, der var inspireret af bogen, og i 2013 blev historien fremført i Opera-form af Opernhaus Kiel.

Noter 

Noveller
I'm Mandy Fly Me

Im Mandy Fly Me er en populær sang af rockbandet 10cc udsendt i 1970. I april 1976 lå sangen nr. 6 på de engelske hitlister og nåede desuden også top 60 på the Bilboard Hot 100. Sangen er formentlig inspireret af en af Eric Stewart's besøg på en lufthavn, hvor han så et skilt, hvorpå der stod noget i retningen af "I'm Cindy, Fly Me".

Rocksange
10cc
Lagkage

En lagkage er en særlig kage, der bygges op i flere lag – heraf navnet. Lagkager er bygget op af et antal lagkagebunde (oftest mellem 3 og 6) og fyld. En traditionel lagkagebund er lavet af sukkerbrødsdej, men kan også laves af andre typer rørt eller pisket kagedej. Fyldet kan f.eks. bestå af kagecreme, flødeskum, frisk frugt og/eller marmelade eller syltetøj. En sådan kage er sædvanligvis rund eller firkantet, selv om der ikke er nogen speciel begrænsning på dens geometriske udformning.

Konstruktionen af kagen kan afsluttes med et ydre lag, der skabes ved at overtrække kagen f.eks. med chokolade. Traditionelle fødselsdagslagkager har gerne en glasur af flormelis og vand på toppen og flødeskum i kanten. Fødselsdagslagkager er ofte pyntet med små lagkagelys og det danske flag i form af små papirflag.

Ordet lagkage er blevet bruget i det danske sprog siden ca. år 1900, selv om kagetypen er langt ældre. I Frøken Jensens Kogebog fra 1901 er der en opskrift på Lag-Kage.

Kilder

Eksterne henvisninger 

Kager
SkoDa

SkoDa eller Skolernes Databaseservice var en informationsdatabase drevet af UNI-C, og underlagt Styrelsen for IT og læring under Ministeriet for børn, undervisning og ligestilling.

SkoDa tilbød en abonnementservice, hvorved lærere og elever kunne få adgang til en række databaser.

SkoDa blev lukket 31. december 2018.

Databaser, der kunne tilgås gennem SkoDa 

 Infomedia
 Sermitsiaq (i samarbejde med ATTAT
 Atuagagdliutit (i samarbejde med ATTAT)
 Polfoto
 Britannica Online
 Britannica Image Quest
 Britannica School
 Experian KOB
 Faktalink (udgives af DBC A/S og iBureauet)
 Forfatterweb (udgives af DBC A/S og iBureauet)
 Gale- Student Resources in Context
 Litteraturtolkninger (en base på netpunkt.dk og drevet af DBC A/S)
 Navne & Numre Erhverv
 Orbis (leveres af Bureau van Dijk)

Databaser fra Danmark
Undervisningsmaterialer
Ungarske korona

Ungarske korona () var en møntenhed i Ungarn.

Den indførtes i 1919 som afløsning af den østrig-ungarske krone i den nyligt oprettede nation Ungarn. Den nye møntenhed led under stor inflation og blev erstattet af en ny møntenhed pengő i 1927.

Historiske møntenheder
B1909's anlæg

B1909's anlæg er et idrætsanlæg beliggende på Gillestedvej i Vollsmose, Odense, som fortrinsvist anvendes til fodbold. Ved siden af anlægget ligger Gillested Park.

Anlægget benyttes blandt andet til træning af hold fra B1909 samt en række andre serieklubber. Anlægget har siden starten af juli 2006 endvidere huset divisionsholdet FC Fyn både sportsligt (træning) og administrativt.

Referencer 

Fodboldstadioner i Danmark
Idrætsanlæg i Odense
Bygninger, konstruktioner og anlæg i Odense Kommune
Wanderer

Wanderer var en tysk maskinfabrik, der blev startet i 1894, men blev tvunget i knæ, da deres to fabrikker i Sachsen blev bombede under 2. verdenskrig i 1939. Sammen med Audi, DKW og Horch dannede de i 1932 Auto Union (nuværende Audi).

Historie 

Inden opførelsen af den store fabrik havde grundlæggeren Johann Baptist Winklhofer sammen med Richard Adolf Jaenicke i 1885 startet en mindre virksomhed til produktion og reparation af cykler – og senere også motorcykler. Ni år senere erhvervede de sig en grund på 19.000 m², hvor de så startede deres fabrik.

Den første motorcykel blev bygget i 1902, i 1903/1904 serieproducerede man skrivemaskiner, fra 1909 regnemaskiner. Tre år senerede blev den første bil bygget, dog serieproducerede man først disse fra 1913.

Efter krigen er fabrikken og dens varemærke blevet videreført til produktion af andre former for maskiner – bl.a. cykler.

Eksterne henvisninger 

 Wanderer Werke AG 

Bilmærker
Fremstillingsvirksomheder fra Tyskland
Tidligere køretøjsproducenter
Køretøjsproducenter fra Tyskland
Veterinærtekniker

En veterinærtekniker eller dyretekniker er en tekniker, som har gennemført en af de følgende erhvervsuddannelser (EUD) inden for det veterinære område:
 Veterinærsygehjælper – (dyresygehjælper)
 Veterinærsygeplejerske – (dyresygeplejerske)
Derudover kan betegnelserne veterinærtekniker og dyretekniker også bruges om faglærte dyrepassere, dyreplejere, dyreassistenter og dyremedhjælpere eller om ufaglærte veterinærmedarbejdere (dyremedarbejdere) på dyrehospitaler og dyreklinikker.

Andre betegnelser, der bruges synonymt med veterinærtekniker og dyretekniker er veterinærassistent og veterinærmedhjælper.

Stillingsbetegnelser inden for sundhed
Aloísio Lorscheider

Aloísio Lorscheider O.F.M. (8. oktober 1924 i Erstrela nær Porto Alegre i Brasilien – 23. december 2007 i Porto Alegre) var en af den katolske kirkes kardinaler. 

Hans forældre var af tysk oprindelse.

Han var mest kendt for sit virke som ærkebiskop af Fortaleza 1973–1995, som blev fulgt af en lettere post for en mand i den alder han var kommet, som ærkebiskop af det lille bispedømme Aparecida 1995–2004. Før dette havde han været biskop i elleve år i Santo Angelo, fra 1962. Han var den brasilianske bispekonference leder i mange år.

Lorscheider blev kreeret til kardinal i 1976. 

Den 23. december 2007 døde han efter lang sygdom.

Kardinaler fra Brasilien
Franciskanere
Katolske biskopper